pythainlp/thai-wiki-dataset-v4 huggingface dataset:
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดมหาสารคาม).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:81.63%; overflow:hidden">  </td>
<td colspan="2" style="padding-left:0.4em;padding-right:0.4em" align="right">81.63%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:6.27%; overflow:hidden">  </td>
<td colspan="2" style="padding-left:0.4em;padding-right:0.4em" align="right">6.27%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">12.10%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองมหาสารคาม และอำเภอกันทรวิชัย (เฉพาะตำบลเขวาใหญ่)
เขตเลือกตั้งที่ 2.
ประกอบไปด้วยอำเภอวาปีปทุม อำเภอแกดำ และอำเภอบรบือ (เฉพาะตำบลหนองม่วง ตำบลยาง และตำบลบัวมาศ)
เขตเลือกตั้งที่ 3.
ประกอบไปด้วยอำเภอพยัคฆภูมิพิสัย อำเภอนาดูน และอำเภอยางสีสุราช
เขตเลือกตั้งที่ 4.
ประกอบไปด้วยอำเภอบรบือ (ยกเว้นตำบลหนองม่วง ตำบลยาง และตำบลบัวมาศ) และอำเภอนาเชือก
เขตเลือกตั้งที่ 5.
ประกอบไปด้วยอำเภอโกสุมพิสัย และกิ่งอำเภอกุดรัง
เขตเลือกตั้งที่ 6.
ประกอบไปด้วยอำเภอกันทรวิชัย (ยกเว้นตำบลเขวาใหญ่) อำเภอเชียงยืน และกิ่งอำเภอชื่นชม
สถานีโทรทัศน์เพื่อการศึกษาและพัฒนาอาชีพ

สถานีโทรทัศน์เพื่อการศึกษาและพัฒนาอาชีพ หรือ วีอีซีทีวี เป็นช่องโทรทัศน์เพื่อการอาชีวศึกษา ดำเนินการโดย สำนักงานคณะกรรมการการอาชีวศึกษา สำนักงานส่งเสริมการศึกษานอกระบบและการศึกษาตามอัธยาศัย เริ่มทดลองออกอากาศเมื่อวันที่ 1 กรกฎาคม พ.ศ. 2556 
ประวัติ.
หลังการระบาดทั่วของไวรัสโคโรนาในประเทศไทย พ.ศ. 2563 โดยคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ในระบบทีวีดิจิทัล ผ่านช่องหมายเลข 53 บนคลื่นความถี่ของตัวเองเป็นระยะเวลาไม่เกิน 6 เดือน เริ่มทดลองออกอากาศเมื่อวันที่ 18 พฤษภาคม พ.ศ. 2563 เวลา เวลา 24.00 น. และยุติการออกอากาศวันที่ 15 พฤศจิกายน พ.ศ. 2563
สำนักวิชาทันตแพทยศาสตร์ มหาวิทยาลัยเทคโนโลยีสุรนารี

สำนักวิชาทันตแพทยศาสตร์ มหาวิทยาลัยเทคโนโลยีสุรนารี  เป็นหน่วยงานภายในสถาบันอุดมศึกษาในกำกับของรัฐสังกัดมหาวิทยาลัยเทคโนโลยีสุรนารี จัดตั้งขึ้นในปี 2558 เป็นหน่วยงานระดับเทียบเท่าคณะวิชาลำดับที่ 7 ของมหาวิทยาลัยและเป็นโรงเรียนทันตแพทย์ลำดับที่ 13 ของประเทศ และเป็นแห่งที่ 2 ของภาคตะวันออกเฉียงเหนือ จัดการเรียนการสอนด้านทันตกรรมและโรคเกี่ยวกับช่องปาก 
ประวัติ.
สำนักวิชาแพทยศาสตร์ มหาวิทยาลัยเทคโนโลยีสุรนารีได้ริเริ่มโครงการจัดตั้งระบบวิทยาศาสตร์สุขภาพในเดือนมกราคม พ.ศ. 2538 ประกอบด้วย สำนักวิชาแพทยศาสตร์ สำนักวิชาทันตแพทยศาสตร์ สำนักวิชาเภสัชศาสตร์ สำนักวิชาพยาบาลศาสตร์ และศูนย์การแพทย์(โรงพยาบาลมหาวิทยาลัย) โดยในระยะแรกจะจัดตั้งสำนักวิชาแพทยศาสตร์ สำนักวิชาพยาบาลศาสตร์ และศูนย์การแพทย์ เพื่อผลิตแพทย์ พยาบาล และเทคนิคการแพทย์ ซึ่งเป็นบุคลากรอุดมศึกษาที่ขาดแคลนมาก 
ต่อมาในปี 2540 ประเทศไทยประสบปัญหาภาวะเศรษฐกิจ จึงให้ชะลอโครงการดังกล่าวไว้ก่อน โดยในปี 2541 สำนักวิชาแพทยศาสตร์ ได้พัฒนาหลักสูตรการศึกษาระดับปริญญาตรี จำนวน 5 หลักสูตร ซึ่งสภาวิชาการ มหาวิทยาลัยเทคโนโลยีสุรนารี ในการประชุมครั้งที่ 8/2541 วันที่ 25 พฤศจิกายน พ.ศ. 2541 ได้ให้ความเห็นชอบ ดังนี้ 
ต่อมาในปี 2557 มหาวิทยาลัยเทคโนโลยีสุรนารี ได้เสนอหลักสูตรทันตแพทยศาสตรบัณฑิตระดับปริญญาตรีต่อทันตแพทยสภา และได้รับการอนุมัติในวันที่ 9 เมษายน 2558 จึงได้จัดตั้ง“สำนักวิชาทันตแพทยศาสตร์ มหาวิทยาลัยเทคโนโลยีสุรนารี”ขึ้นและใช้ชื่อภาษาอังกฤษว่า “Institute of Dentistry, Suranaree University of Technology” เป็นโรงเรียนทันตแพทย์แห่งที่ 11 ของรัฐและแห่งที่ 13 ของประเทศไทย และได้รับการรับรองจากทันตแพทยสภาแล้ว
สำนักวิชาทันตแพทยศาสตร์ มหาวิทยาลัยเทคโนโลยีสุรนารี มีอาจารย์ในระยะเริ่มแรกจำนวน 5 คน ในปีการศึกษา 2558 ได้เปิดรับนักศึกษาทันตแพทย์รุ่นแรกจำนวน 30 คน โดยยังไม่ได้รับเงินสนับสนุนจากรัฐบาล เนื่องจากยังอยู่ในระหว่างการพิจารณาของรัฐบาล โดยเน้นรับสมัครนักศึกษาจากจังหวัดต่าง ๆ ในภาคตะวันออกเฉียงเหนือ โดยเฉพาะอย่างยิ่งได้ให้โอกาสแก่ผู้ที่มีภูมิลำเนาอยู่ในจังหวัดนครราชสีมา ชัยภูมิ บุรีรัมย์และสุรินทร์ เป็นลำดับแรก และภาคอื่น ๆ ของประเทศไทยในลำดับรองลงมา พร้อมทั้งมีนโยบายที่จะรับผู้สำเร็จการศึกษาระดับปริญญาตรีในสาขาวิทยาศาสตร์ หรือวิทยาศาสตร์สุขภาพเพิ่มเติม โดยจะได้รับการยกเว้นการเรียนรายวิชาในหมวดวิชาศึกษาทั่วไปซึ่งศึกษาในชั้นปีที่ 1 ให้เข้ารับการศึกษาในปลายชั้นปีที่ 1 เพื่อศึกษาวิชาที่ต้องเรียนต่อเนื่องในชั้นปีที่ 2 สำนักวิชาทันตแพทยศาสตร์ มหาวิทยาลัยเทคโนโลยีสุรนารี เป็นสถาบันผลิตทันตแพทย์ในกำกับของรัฐแห่งที่ 11 และเป็นลำดับที่ 13 ของประเทศไทย
หน่วยงานภายใน.
หน่วยงานภายในสำนักวิชาทันตแพทยศาสตร์ มหาวิทยาลัยเทคโนโลยีสุรนารี มีดังนี้
ทำเนียบคณบดี.
รายนามคณบดีคณะ มหาวิทยาลัย ตั้งแต่ก่อตั้งจนถึงปัจจุบันมีดังนี้
การประท้วงในประเทศโปแลนด์ ตุลาคม พ.ศ. 2563

การประท้วงในประเทศโปแลนด์ในเดือนตุลาคม พ.ศ. 2563 เริ่มต้นขึ้นในวันที่ 22 ตุลาคม 2020 เพื่อต่อต้านการตัดสินของ ศาลรัฐธรรมนูญซึ่งประกอบด้วยผู้พิพากษาส่วนใหญ่ได้รับการแต่งตั้งจากพรรคการเมืองผู้ปกครองประเทศ ลอว์แอนด์จัสตีส (PiS) ซึ่งได้เพิ่มข้อจำกัดให้กับการยุติการตั้วครรภ์ในประเทศโปแลนด์ทำให้การยุติตั้งครรภ์ผิดกฎหมายในแทบทุกกรณี รวมถึงกรณีที่ตัวอ่อนในครรภ์มีความพิการหรือป่วยด้วยโรคที่อันตรายถึงชีวิตและไม่สามารถรักษาหายได้ การประท้วงได้ดำเนินขึ้นนับตั้งแต่ช่วงบ่ายของวันเดียวกับที่ศาลออกคำตัดสินดังกล่าว กฎหมายใหม่นี้ทำให้การยุติการตั้งครรภ์เหลืองเพียงสองกรณีที่สามารถดำเนินได้โดยถูกกฎหมาย คือ (1) จากการข่มขืนหรือการร่วมประเวณีในผู้มีสัมพันธ์ใกล้ชิดทางสายเลือด หรือ (2) เมื่อสภาพสุขภาพของมารดาเสี่ยงอันตรายถึงชีวิต
การประท้วงนี้ยังเป็นการต่อต้านการนำมาปนกันของคริสตจักรคาทอลิกและรัฐในประเทศโปแลนด์ที่ได้รับการยอมรับมานาน และเป็นการต่อต้านอำนาจบริหาร ตุลาการ และยุติธรรมที่ถูกกุมโดยพรรค PiS เพียงผู้เดียว
ดอนัลด์ เซอโรนี

ดอนัลด์ แอนโทนี เซอโรนี (29 มีนาคม ค.ศ. 1983 –) เป็นที่รู้จักในระดับอาชีพด้วยชื่อบนสังเวียน คาวบอย เขาเป็นนักศิลปะการต่อสู้แบบผสมชาวอเมริกันและอดีตคิกบ็อกเซอร์ระดับอาชีพ ปัจจุบันเขาเซ็นสัญญากับอัลติเมทไฟต์ติงแชมเปียนชิพ (UFC) และลงแข่งในรุ่นเวลเตอร์เวต ณ วันที่ 22 กันยายน ค.ศ. 2020 เขาอยู่ในอันดับที่ 15 ในการจัดอันดับรุ่นไลต์เวตของยูเอฟซี
เมื่อวันที่ 10 พฤศจิกายน ค.ศ. 2018 เซอโรนีแซงหน้าฌอร์ฌ แซ็ง-ปีแยร์ และไมเคิล บิสปิง สำหรับชัยชนะมากที่สุดในประวัติศาสตร์ยูเอฟซี ด้วยการชนะ 21 ไฟต์ และแซงหน้าอังเดร์ซง ซิลวา และวีตอร์ เบลฟอร์ ที่ชนะจากกรรมการสั่งยุติสูงสุดในประวัติศาสตร์ยูเอฟซี ด้วยชัยชนะ 15 ไฟต์ นอกจากนี้ หลังจากเอาชนะอเล็กซานเดอร์ เฮอร์นันเดซ ในศึกยูเอฟซี ไฟต์ไนต์ 143 เมื่อวันที่ 19 มกราคม ค.ศ. 2019 เซอโรนีได้เพิ่มทั้งสถิติการชนะยูเอฟซีของเขาเป็น 22 ไฟต์ และสถิติยูเอฟซีของเขาจากกรรมการสั่งยุติเพิ่มเป็น 16 ไฟต์ รวมถึงสถิติเสมอสำหรับการแข่งมากที่สุดในองค์กรด้วย 33 ไฟต์ การบรรลุผลสำเร็จของเขายังทำให้ได้รับรางวัลภายหลังสองรางวัล ซึ่งรวมถึงการบรรลุผลสำเร็จครั้งที่ 7 ของเขาในรางวัลราตรี (เสมอกับชาลส์ ออลีไวรา ที่สร้างสถิติ) ทำให้รางวัลภายหลังการต่อสู้ของเขามีทั้งหมด 16 รางวัล (ทำลายสถิติที่เนต ดิแอซ และโจ เลาซอน เคยทำไว้ก่อนหน้า)
ภูมิหลัง.
เซอโรนีเกิดในเดนเวอร์ รัฐโคโลราโด ซึ่งเขามีเชื้อสายไอริชและอิตาลี ตั้งแต่อายุยังน้อย เซอโรนีได้รับการวินิจฉัยว่าเป็นโรคสมาธิสั้น แต่ไม่เคยได้รับการรักษาเลย เมื่อโตขึ้น เขามักจะทะเลาะชกต่อย
เซอโรนีเข้าเรียนที่แอร์อะคาเดมีไฮสกูลซึ่งเขาเริ่มขี่วัวแบบมืออาชีพ หลังจากการหย่าร้างของพ่อแม่ เซอโรนีก็อาศัยอยู่กับปู่ย่าตายายของเขา ตอนอายุ 20 ปี เซอโรนีเริ่มฝึกคิกบ็อกซิงและต่อมาเป็นมวยไทย หลังจากชนะการแข่งคิกบ็อกซิงไม่กี่รายการ เซอโรนีก็ไฝ่หาอาชีพศิลปะการต่อสู้แบบผสม (MMA)
อาชีพศิลปะการต่อสู้แบบผสม.
เซอโรนีเริ่มอาชีพของเขาในคอมเมิร์ซซิตี รัฐโคโลราโด ที่โรงยิงชื่อฟรีดอมไฟเตอส์ ใน ค.ศ. 2006 เซอโรนีเริ่มฝึกกับจอน โจนส์, ราแชด อีแวนส์, นาธาน มาร์ควาดต์, คีธ จาร์ดีน, ฌอร์ฌ แซ็ง-ปีแยร์, เลนเนิร์ด การ์เซีย, ทอม วัตสัน และนักสู้เอ็มเอ็มเอที่มีฝีมือคนอื่น ๆ ที่โรงเรียนการต่อสู้แบบให้ยอมจำนนไกโดจุสึ ของเกรก แจ็กสัน ในแอลบูเคอร์คี รัฐนิวเม็กซิโก
เวิลด์เอกซ์ตรีมเคจไฟติง.
เซอโรนีได้ลงนามเพื่อต่อสู้ในสมาคมดับเบิลยูอีซี การต่อสู้ครั้งแรกของเขาในสมาคมนี้คือการปะทะกับเคนเนธ อเล็กซานเดอร์ เดิมที เซอโรนีชนะด้วยการซับมิชชันใน 56 วินาทีของยกแรก การตัดสินใจได้เปลี่ยนเป็นไม่มีการแข่งเมื่อเซอโรนีได้รับผลการทดสอบไฮโดรคลอโรไทอะไซด์เป็นบวกซึ่งเป็นยาขับปัสสาวะที่ถูกห้าม
เซอโรนีมีกำหนดจะเผชิญพบกับริช ครันคิลตัน ที่อีเวนต์ดับเบิลยูอีซี 34 แต่ครันคิลตันถูกบังคับให้ออกจากโปรแกรมด้วยอาการบาดเจ็บ และถูกแทนที่โดยแดนนี คัสติลโล ซึ่งเซอโรนีชนะการแข่งโดยใช้ท่าอาร์มบาร์ในยกแรก
เซอโรนีเผชิญหน้ากับร็อบ แมคคัลลัฟ ที่ดับเบิลยูอีซี 36 เมื่อวันที่ 5 พฤศจิกายน ค.ศ. 2008 ซึ่งเขาชนะการแข่งด้วยการตัดสินอย่างเป็นเอกฉันท์ และผลงานนี้ทำให้นักสู้ทั้งสองคนได้รับรางวัล"ไฟต์ออฟเดอะไนต์"
หนังสือพงศ์กษัตริย์

หนังสือพงศ์กษัตริย์ (ฮีบรู: ספר מלכים
‎) เป็นหนังสือเล่มที่เก้าของคัมภีร์ฮีบรู หรือหนังสือที่สิบเอ็ดและสิบสองของพันธสัญญาเดิม เล่าถึงประวัติศาสตร์ของอิสราเอลนับแต่การก่อกบฏของอาโดนียาห์ บุตรคนที่สี่ของกษัตริย์ดาวิด (ประมาณ 1015 ปีก่อนคริสตกาล) จนถึงยูดาห์ตกเป็นเชลยครั้งสุดท้าย (ประมาณ 586 ปีก่อนคริสตกาล)
สุนัขช่วยเหลือ

โดยทั่วไป สุนัขช่วยเหลือ หรือที่เรียกว่าสุนัขบริการในสหรัฐ เป็นสุนัขที่ได้รับการฝึกมาเพื่อเกื้อกูลหรือช่วยเหลือบุคคลที่มีความพิการ สุนัขหลายตัวได้รับการฝึกฝนจากองค์กรสุนัขช่วยเหลือ หรือโดยผู้ดูแล ซึ่งมักได้รับความช่วยเหลือจากครูฝึกมืออาชีพ
ว่าด้วยคำศัพท์.
'สุนัขช่วยเหลือ' เป็นคำศัพท์ที่กำหนดขึ้นในระดับสากลสำหรับสุนัขที่ให้ความช่วยเหลือแก่คนพิการ และได้รับการฝึกงานเพื่อช่วยบรรเทาความพิการของผู้ดูแล องค์การสุนัขช่วยเหลือสากล ซึ่งเป็นเครือข่ายผู้จัดหาสุนัขช่วยเหลือระหว่างประเทศทั่วโลกสังเกตว่ามีความแตกต่างกันของคำศัพท์ในรัฐต่าง ๆ โดยเฉพาะในสหรัฐ พวกเขากำลังดำเนินการเพื่อสร้างคำศัพท์ทั่วโลกที่สอดคล้องกัน และบันทึกว่า 'สุนัขช่วยเหลือ' เป็นคำที่ใช้โดยองค์การที่ฝึกและจัดหาสุนัขช่วยเหลือ รวมถึงผู้พิการที่เป็นคู่ขากับสุนัขช่วยเหลือ
พอล โรบสัน

พอล ลีรอย โรบสัน (; 9 เมษายน ค.ศ. 1898 – 23 มกราคม ค.ศ. 1976) เป็นนักดนตรีเบสทุ้ม นักศิลปินคอนเสิร์ตและละครเวทีและนักแสดงภาพยนตร์ที่เป็นที่มีชื่อเสียงทั้งของเขา ความสำเร็จทางวัฒนธรรมการเคลื่อนไหวทางการเมืองของเขา เขาได้รับการศึกษาที่โรงเรียนรัตเกอร์สและมหาวิทยาลัยโคลัมเบียเขาเป็นนักกีฬาดาวเด่นในวัยเยาว์ เขายังศึกษาภาษาสวาฮิลีและสัทศาสตร์ที่วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอนที่กรุงลอนดอนใน ค.ศ. 1934 กิจกรรมทางการเมืองของเขาเริ่มต้นด้วยการมีส่วนร่วมของเขากับแรงงานที่ว่างงานและนักศึกษาต่อต้านจักรวรรดินิยมซึ่งเขาได้พบในอังกฤษและยังคงมีการสนับสนุนสำหรับกลุ่มนิยมสาธารณรัฐเหตุในสงครามกลางเมืองสเปนและขัดแย้งกับลัทธิฟาสซิสต์ ในสหรัฐเขาเริ่มเคลื่อนไหวเพื่อสิทธิพลเมืองและการรณรงค์เพื่อความยุติธรรมทางสังคมอื่นๆ ความเห็นอกเห็นใจของเขาสำหรับสหภาพโซเวียตและลัทธิคอมมิวนิสต์และคำวิจารณ์ของรัฐบาลสหรัฐและนโยบายต่างประเทศทำให้เขาถูกขึ้นบัญชีดำในช่วงยุคแมคคาร์
แอนแวร์ พาชา

อิสมาอิล แอนแวร์ พาชา (22 พฤศจิกายน 1881 – 4 สิงหาคม 1922) คือทหารชาวตุรกีสมัยจักรวรรดิออตโตมัน
ก่อนสงครามโลกครั้งที่หนึ่ง เขาได้รับการยกย่องในประเทศว่า "วีรบุรุษแห่งการปฏิวัติ" และชาวยุโรปมักพูดถึงตุรกีออตโตมันว่า "แอนแวร์แลนด์"
แผ่นดินไหวในทะเลอีเจียน พ.ศ. 2563

ในวันที่ 30 ตุลาคม พ.ศ. 2563 เกิดเหตุแผ่นดินไหวในทะเลอีเจียนขนาด 7.0 แมกนิจูด โดยจุดศูนย์กลางอยู่ห่างออกไปทางทิศตะวันออกเฉียงเหนือของเกาะซาโมส ประเทศกรีซ เป็นระยะทาง อาคารหลายแห่งในซาโมสได้รับความเสียหาย รวมถึงโบสถ์พระนางมารีย์พรหมจารีในการ์โลวาซีได้พังลงบางส่วน ขณะที่ในจังหวัดอิซมีร์ ซึ่งได้รับผลกระทบอย่างรุนแรงจากแผ่นดินไหว อาคารหลายแห่งเสียหายและมีบางแห่งที่ถล่มลงมา หน่วยบริการฉุกเฉินของทั้งสองประเทศเข้าถึงพื้นที่เกิดเหตุทันที ขณะที่ความช่วยเหลือดำเนินต่อไปในช่วงกลางคืน ในประเทศกรีซมีผู้เสียชีวิต 2 รายและมีผู้บาดเจ็บเล็กน้อยมากกว่า 19 ราย ส่วนในประเทศตุรกีพบผู้เสียชีวิต 117 ราย หนึ่งในนั้นเสียชีวิตจากเหตุสึนามิ และมีผู้ได้รับบาดเจ็บกว่า 1,000 ราย
สึนามิ.
โพสต์ในสื่อสังคมออนไลน์หลายรายได้แสดงให้เห็นการไหลของน้ำบนถนนและบริเวณท่าเรือหลังจากการเกิดแผ่นดินไหว พร้อมกับมีสัญญาณเตือนภัยสึนามิดังขึ้นบนเกาะอีคารีอา, คอส, ไคออสและซาโมส
นักบุญมรณสักขีแห่งประเทศจีน

นักบุญมรณสักขีแห่งประเทศจีน  เป็นกลุ่มนักบุญของพระศาสนจักรคาทอลิก ซึ่งในช่วงกลางคริสต์ศตวรรษที่ 17 ถึง ค.ศ. 1930 มีชาวจีนคาทอลิกจำนวน 87 คน และมิชชันนารีชาวตะวันตกจำนวน 33 คน ยอมพลีชีพเพื่อศาสนา ด้วยสาเหตุที่เป็นนักบวชและในบางกรณีเกิดจากการปฏิเสธการละทิ้งศรัทธา 
ในเหตุการณ์กบฏนักมวย กบฎชาวนาที่ต่อต้านการล่าอาณานิคมได้สังหารชาวจีนคาทอลิก รวมถึงมิชชันนารีและชาวต่างชาติเป็นจำนวน 30,000 คน 
วันฉลองเพื่อระลึกถึงนักบุญมรณสักขีแห่งประเทศจีนจัดขึ้นในวันที่ 9 กรกฎาคม
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสมุทรสงคราม พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 7.
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
ผู้สมัครที่ได้รับการเลือกตั้งในกลุ่มจังหวัดที่ 7.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสงครามทั้งจังหวัด
หนังสือพงศาวดาร

หนังสือพงศาวดาร (ฮีบรู: דִּבְרֵי־הַיָּמִים
‎) เป็นหนึ่งในหนังสือของคัมภีร์ฮีบรู มีเนื้อหาตั้งแต่มนุษย์คนแรกจนถึงประมาณ 922 ปีก่อนคริสตกาล (ชาวอิสราเอลถูกจับเป็นเชลย) หนังสือพงศาวดารเริ่มด้วยการลำดับเชื้อสายตั้งแต่อาดัมไปจนถึงกษัตริย์ซาอูล จากนั้นกล่าวถึงรัชสมัยของกษัตริย์ดาวิด
ผู้ที่เขียนหนังสือเล่มนี้คือเอสราซึ่งเป็นครูที่สอนคำของพระผู้เป็นเจ้าให้แก่ชนชาวอิสราเอล เนื้อหาในหนังสือมีเรื่องราวที่ซ้ำกับหนังสือซามูเอลและหนังสือพงศ์กษัตริย์
พระเจ้าฟัตฮ์ อะลี ชาห์ กอญัร

พระเจ้า ฟัตฮ์ อะลี ชาห์ กอญัร  นามเดิม บาบา ข่าน เป็นชาห์องค์ที่สองแห่งราชวงศ์กอญัร ทรงครองราชย์ระหว่างปี 1797–1834 ภายหลังการลอบสังหารของ พระเจ้าอะฆา มุฮัมมัด ชาห์ กอญัร ผู้เป็นลุง ฟัตฮ์อะลีจึงขึ้นครองบัลลังก์ด้วยพระชนม์เพียง 24 ปี และเคยดำรงตำแหน่งผู้ว่าราชการเมืองฟาร์สและเมืองชีราซ
รัชสมัยของพระองค์เป็นช่วงหัวเลี้ยวหัวต่อของภูมิรัฐศาสตร์เอเชียตะวันตก เมื่ออิหร่านต้องเผชิญแรงกดดันจากจักรวรรดิรัสเซียและอังกฤษ ซึ่งกำลังขยายอิทธิพลในภูมิภาค พระองค์ต้องทำสงครามกับรัสเซียสองครั้ง คือ สงครามเปอร์เซีย–รัสเซีย ในปี 1804–1813 และปี 1826–1828 ซึ่งจบลงด้วยความพ่ายแพ้ และการลงนามใน สนธิสัญญากุลิสถาน (Treaty of Gulistan) และ สนธิสัญญาเติร์กมันชัย (Treaty of Turkmenchay) ทำให้อิหร่านต้องยกดินแดนคอเคซัส เช่น จอร์เจีย อาร์เมเนีย และอาเซอร์ไบจาน ต่อจักรวรรดิรัสเซีย
พระองค์ทรงส่งเสริมความหรูหราในราชสำนัก และใช้ภาพลักษณ์ของพระองค์ในการสร้างความชอบธรรมทางการเมือง ภาพเหมือนของพระองค์มักแสดงให้เห็นพระหนวดอันงดงาม มงกุฎเพชร และเครื่องทรงอันโอ่อ่า การแต่งกายและทรงเครื่องในสมัยของพระองค์มีรายละเอียดพิถีพิถัน เป็นแบบอย่างของราชสำนักกอญัรในช่วงต้น พระองค์ยังสนับสนุนงานจิตรกรรมแบบราชสำนัก และวรรณกรรมคลาสสิกเปอร์เซีย เช่น งานของเฟอร์โดซี และฮาฟิซ
พระองค์มีชายาและนางในจำนวนมาก มีพระโอรสธิดารวมกันมากกว่า 160 องค์ (บางแหล่งระบุถึง 260) ซึ่งถือว่ามากที่สุดในประวัติศาสตร์ราชวงศ์ของอิหร่าน นี่ทำให้เกิดความซับซ้อนในการสืบราชสมบัติและความขัดแย้งทางการเมืองภายในในยุคต่อมา พระองค์สวรรคตเมื่อวันที่ 23 ตุลาคม 1834 โดยมีพระราชนัดดา คือ มุฮัมมัด ชาห์ กอญัร ขึ้นครองราชย์ต่อ
นักบุญแพทริก

นักบุญแพทริก (;) เป็นชาวบริติช-ไอริชที่เกิดเมื่อราวคริสต์ศตวรรษที่ 4 เป็นมิชชันนารีและบาทหลวงที่นับถือศาสนาคริสต์นิกายโรมันคาทอลิกในไอร์แลนด์ โดยเป็นที่รู้จักในนาม "อัครสาวกแห่งไอร์แลนด์" เขาเป็นนักบุญอุปถัมภ์หลักของไอร์แลนด์
อัตเลติโกเดมาดริดในฤดูกาล 2020–21

ฤดูกาล 2020–21 เป็นฤดูกาลที่ 114 ของ อัตเลติโกเดมาดริด และเป็นฤดูกาลที่ 19 ติดต่อกันใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์ และ ยูฟ่าแชมเปียนส์ลีก. ฤดูกาลนี้เริ่มต้นในช่วงเวลาตั้งแต่วันที่ 14 สิงหาคม ค.ศ. 2020 ถึง 30 มิถุนายน ค.ศ. 2021.
ผู้เล่น.
"ณ สื้นสุดของฤดูกาล 2019–20 ".
ปรี-ซีซันและนัดกระชับมิตร.
      ชนะ
      เสมอ
      แพ้
      โปรแกรมนัดต่อไป
การแข่งขัน.
      ชนะ
      เสมอ
      แพ้
      โปรแกรมนัดต่อไป
ลาลิกา.
แมตช์.
โปรแกรมการแข่งขันลีกจะประกาศไว้เมื่อวันที่ 31 สิงหาคม ค.ศ. 2020.
ยูฟ่าแชมเปียนส์ลีก.
รอบแบ่งกลุ่ม.
การจับสลากรอบแบ่งกลุ่มจะจัดขึ้นในวันที่ 1 ตุลาคม ค.ศ. 2020.
รอบแพ้คัดออก.
รอบ 16 ทีมสุดท้าย.
การจับสลากรอบ 16 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.
 "ณ วันที่ 22 พฤษภาคม ค.ศ. 2021"
สถิติ.
ผู้ทำประตู.
<br>
 "ณ วันที่ 22 พฤษภาคม ค.ศ. 2021"
หมายเหตุ.
<templatestyles src="Reflist/styles.css" />
พายุไต้ฝุ่นโคนี (พ.ศ. 2563)

<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><table class="infobox ib-weather-event">
<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/>
</table>
พายุไต้ฝุ่นโคนี (อักษรโรมัน: Goni) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นโรลลี  เป็นพายุหมุนเขตร้อนที่อ่อนกำลังลงซึ่งเพิ่งขึ้นฝั่งที่เกาะคาตันดัวเนสในฟิลิปปินส์ โคนีเป็นพายุลูกที่ 19 พายุไต้ฝุ่นลูกที่ 9 และซูเปอร์ไต้ฝุ่นลูกที่ 2 ที่ได้รับการตั้งชื่อในฤดูพายุไต้ฝุ่นแปซิฟิก พ.ศ. 2563 โคนีเริ่มก่อตัวขึ้นจากพายุดีเปรสชันทางตะวันตกเฉียงใต้ของเกาะกวมเมื่อวันที่ 26 ตุลาคม จากนั้นได้เพิ่มกำลังขึ้นเป็นพายุโซนร้อนและได้รับการตั้งชื่อในวันที่ 27 ตุลาคม โคนีได้ทวีความรุนแรงอย่างมากในทะเลฟิลิปปินและกลายเป็นซูเปอร์ไต้ฝุ่นเทียบเท่าระดับ 5 ในวันที่ 30 ตุลาคม จนถึงขณะนี้ถือเป็นพายุหมุนเขตร้อนที่รุนแรงที่สุดในโลกใน พ.ศ. 2563
เนื่องจากความเสียหายที่เกิดขึ้นจากพายุไต้ฝุ่นในประเทศฟิลิปปินส์ ทางกรมอุตุนิยมวิทยาญี่ปุ่น และ ทาง PAGASA หรือ สำนักงานสำรวจบรรยากาศ ธรณีฟิสิกส์ และดาราศาสตร์ของฟิลิปปินส์ จึงได้ประกาศให้ชื่อ"โคนี" และ "โรลลี" ถูกปลดออกจากรายชื่อไต้ฝุ่นและจะไม่มีการใช้งานอีกต่อไปในอนาคต สําหรับชื่อใหม่ซึ่งถูกเลือกในปี พ.ศ. 2564 คือ โรมินา (Romina) และ พ.ศ. 2565 สําหรับชื่อทดแทนของพายุโคนี
หมายเหตุ.
<templatestyles src="Reflist/styles.css" />
ศรีทิคัมพรไชนลาลมนเทียร

ศรีทิคัมพรไชนลาลมนเทียร (Śrī Digambar Jain Lāl Mandir) เป็นไชนมนเทียรที่เก่าแก่และเป็นที่รู้จักมากที่สุดแห่งหนึ่งในเดลี ประเทศอินเดีย ตั้งอยู่ตรงข้ามกับป้อมแดง ในย่านจันทนีจาวก์อันเก่าแก่ของเดลี มีการระบุไว้ในงานเขียนสรุปเกี่ยวกับไชนมนเทียรในอินเดียของปราชญ์ไชนะ พาลภัทรา ระบุว่าไชนมนเทียรนี้สร้างขึ้นในปี 1656 ในสมัยของจักรวรรดิโมกุล หมู่อาคารหลังปัจจุบันของมนเทียรสร้างขึ้นในปี 1878 ภายหลังการล่มสลายของจักรวรรดิโมกุล
ตามที่ระบุในงานเขียนสรุป (compendium) ของปราชญ์ พาลภัทราไชนเกี่ยวกับไชนมนเทียรของนิกายทิคัมพรในอินเดีย ลาลมนเทียรก่อสร้างขึ้นในรัชสมัยของจักรพรรดิชาห์จะฮัน แห่งจักรวรรดิโมกุล พาลภัทราไชนระบุว่ามีเจ้าหน้าที่ในกองทัพของโมกุลที่เป็นศาสนิกชนของศาสนาไชนะได้เก็บรักษารูปเคารพของตีรถังกรไว้ในเต็นต์ของเขาเพื่อบูชาด้วยตนเอง จากนั้นเต็นต์ของเขาได้ค่อย ๆ มีศาสนิกชนไชนะในกองทัพโมกุลเข้ามาบูชาร่วมมากขึ้น จึงได้สร้างไชนมนเทียรขึ้นในปี 1656 ในขณะนั้นเรียกชื่อมนเทียรว่า "มนเทียรอูรดู" (Urdu temple; เพราะจุดที่สร้างนั้นเรียกว่า "อูรดูบะซาร์") และ "ลัษการีมนเทีนร" (Lashkari Mandir; "laskhar" แปลว่าค่ายทหาร) นอกจากนี้ยังมีตำนานมากมายเกี่ยวกับไชนมนเทียรนี้ หนึ่งในเรื่องเล่าระบุว่าจักรพรรดิออรังเซบเคยสั่งห้ามไม่ให้มีเครื่องดนตรีในมนเทียร แต่ด้วยปาฏิหารน์กลับมีเสียงของกลอง (นาคทาส) ออกมาจากมนเทียร แม้เจ้าหน้าที่ของจักรพรรดิออรังเซบจะเข้าไปตรวจตราก็พบปาฏิหารย์นี้ ท้ายที่สุดจักรพรรดิจึงยอมยกเลิกข้อห้ามนี้ไปในที่สุด
ในปัจจุบัน ไชนมนเทียรนี้ยังเป็นที่รู้จักจากโรงพยาบาลรักษาสัตว์ ชื่อโรงพยาบาลนกไชนะ (Jain Birds Hospital)
โอกุสต์ แอ็สกอฟีเย

ฌอร์ฌ โอกุสต์ แอ็สกอฟีเย (28 ตุลาคม ค.ศ. 1846 – 12 กุมภาพันธ์ ค.ศ. 1935) เป็นหัวหน้าคนครัว นักภัตตาคาร และนักเขียนด้านอาหารชาวฝรั่งเศสที่มีชื่อเสียงจากการเป็นผู้ปรับปรุงและทำให้วิธีการปรุงอาหารฝรั่งเศสแบบดั้งเดิมเป็นที่นิยม เทคนิคส่วนใหญ่ของแอ็สกอฟีเยมีพื้นฐานมาจากเทคนิคของมารี-อ็องตวน กาแรม ซึ่งเป็นหนึ่งในผู้ประมวลตำรับตำราอาหารฝรั่งเศสชั้นสูง แต่ความสำเร็จของแอ็สกอฟีเยคือการทำให้รูปแบบที่ประณีตหรูหราของกาแรมมีความเรียบง่ายและทันสมัย โดยเฉพาะอย่างยิ่งเขาได้รวบรวมสูตรซอสแม่ทั้งห้า สื่อฝรั่งเศสให้ฉายาเขาว่าเป็น "ราชาแห่งเชฟและเชฟแห่งราชา" (— แต่ก่อนหน้านี้ก็เคยให้ฉายากาแรมเช่นนี้เช่นกัน) แอ็สกอฟีเยมีชื่อเสียงโดดเด่นในลอนดอนและปารีสระหว่างคริสต์ทศวรรษ 1890 ถึงช่วงต้นคริสต์ศตวรรษที่ 20
นอกจากสูตรอาหารแล้ว แอ็สกอฟีเยยังยกระดับอาชีพอีกด้วย ในช่วงเวลาที่ห้องครัวที่เสียงดัง สถานที่ที่วุ่นวายซึ่งการดื่มในงานเป็นเรื่องปกติ แอ็สกอฟีเยเรียกร้องความสะอาด วินัย และความเงียบจากพนักงานของเขา ในการนำความเป็นระเบียบมาสู่ห้องครัว เขาใช้ประสบการณ์ทางการทหารของเขาเพื่อการพัฒนาระบบบริเกด เดอ ควิซีนตามลำดับชั้นเพื่อการจัดระเบียบพนักงานในห้องครัวซึ่งยังคงเป็นมาตรฐานในภัตตาคารหลากหลายแห่งในปัจจุบัน เขาทำงานร่วมกับเจ้าของโรงแรม ซีซาร์ ริทซ์ที่มีชื่อเสียงโด่งดังร่วมกันที่ซาวอยในลอนดอนเพื่อการให้บริการชนชั้นสูงในสังคม และต่อมาที่โรงแรมริทซ์ในปารีสและคาร์ลตันในลอนดอน
เจ้าชายชิกเม อุกเยน วังชุก

สมเด็จเจ้าฟ้าชายชิกเม อุกเยน วังชุกแห่งภูฏาน (ประสูติเมื่อวันที่ 19 มีนาคม พ.ศ. 2563) เป็นพระราชโอรสพระองค์กลางใน สมเด็จพระราชาธิบดีชิกเม เคซาร์ นัมเกยล วังชุก และ สมเด็จพระราชินีเจจุน ปัทมา วังชุก พระอนุชาใน เจ้าชายชิกเม นัมเกยล วังชุก มกุฎราชกุมารแห่งภูฏาน และเป็นพระเชษฐาใน ทรงอยู่ในลำดับที่ 2 ของการสืบราชบัลลังก์ เมื่อแรกประสูตินั้น พระองค์ใช้พระนามว่า เจ้าชายเดโชจนกระทั่งมีการประกาศพระนามเมื่อวันที่ 30 มิถุนายน ในปีเดียวกัน
ไนต์อินทูดรีมส์

ไนต์อินทูดรีมส์ (#เปลี่ยนทาง ใช้ชื่อที่วางจำหน่ายอย่างเป็นทางการในชื่อ NiGHTS into Dreams...) เป็นวิดีโอเกมแนวแอ็กชัน พัฒนาโดยโซนิคทีม และจัดจำหน่ายโดยเซก้า สำหรับเครื่องเซก้า แซทเทิร์น เนื้อเรื่องของเกมจะเล่าเกี่ยวกับเอลเลียต เอ็ดเวิร์ด และคลาริส ซินแคลร์ที่เข้าสู่ไนต์โทเปีย โลกแห่งความฝันที่ซึ่งความฝันทั้งหมดเกิดขึ้น ด้วยความช่วยเหลือของไนต์ "Nightmaren" ที่ถูกเนรเทศ พวกเขาเริ่มการเดินทางเพื่อหยุดไวซ์แมนผู้ปกครองที่ชั่วร้ายจากการทำลายไนต์โทเปียและส่งผลต่อโลกแห่งความเป็นจริง ซึ่งผู้เล่นจะควบคุมไนต์ที่บินผ่านความฝันของเอลเลียตและคลาริสเพื่อรวบรวมพลังงานให้เพียงพอเพื่อเอาชนะไวซ์แมนและช่วยไนต์โทเปีย ตัวเกมนำเสนอในรูปแบบ 3 มิติและกำหนดเวลาในทุกระดับซึ่งผู้เล่นจะต้องสะสมคะแนนเพื่อดำเนินการต่อ
การพัฒนา "ไนต์อินทูดรีมส์" เริ่มขึ้นหลังจากการเปิดตัว "โซนิคแอนนัคเคิลส์" ในปี 1994 แม้ว่าแนวคิดนี้จะเกิดขึ้นระหว่างการพัฒนา "โซนิคเดอะเฮดจ์ฮ็อก 2" เมื่อสองปีก่อน การพัฒนานำโดยมือเก่าของโซนิคทีมอย่างยูจิ นากะ, นาโอโตะ โอชิมะ และ ทากาชิ ลิซูกะ นากะเริ่มโครงการด้วยแนวคิดหลักที่บินแบบหมุนรอบและโอชิมะได้ออกแบบตัวละครไนต์ให้มีลักษณะคล้ายกับนางฟ้าที่บินได้เหมือนนกบิน โอชิมะออกแบบไนต์ให้เป็นตัวละครแบบสองเพศ ทีมงานได้ทำการวิจัยเกี่ยวกับการฝันและการหลับแบบลูกตากรอกตัวอย่างรวดเร็ว และได้รับอิทธิพลจากผลงานและทฤษฎีของนักจิตวิเคราะห์อย่าง คาร์ล ยุง และ ซีคมุนท์ ฟร็อยท์ คอนโทรลเลอร์แบบอะนาล็อกคือคอนโทรลเลอร์แซทเทิร์นทรีดีได้รับการออกแบบควบคู่ไปกับตัวเกมและรวมอยู่ในแผ่นเกมขายปลีกบางส่วน
"ไนต์อินทูดรีมส์" ได้รับเสียงชื่นชมจากกราฟิก รูปแบบการเล่น เพลงประกอบ และบรรยากาศ และถูกยกให้เป็นหนึ่งในวิดีโอเกมที่ยิ่งใหญ่ที่สุดตลอดกาลในหลายรายการ แผ่นเกมเสริม "คริสต์มาสไนต์"ได้วางจำหน่ายในเดือนธันวาคม 1996 ตัวเกมยังถูกพอร์ตลงเพลย์สเตชัน 2 ซึ่งวางจำหน่ายในญี่ปุ่นในปี 2008 และเวอร์ชันความละเอียดสูงได้วางจำหน่ายทั่วโลกสำหรับ ไมโครซอฟท์ วินโดวส์, เพลย์สเตชัน 3 และ เอกซ์บอกซ์ 360 ในปี 2012 และยังมีเกมภาคต่อในชื่อ "" ซึ่งวางจำหน่ายบนเครื่องวีในปี 2007
ศรันยกันย์ เกษมธนพัฒน์

ศรันยกันย์ เกษมธนพัฒน์ หรือชื่อในวงการคือ เล้ง ศรันยกันย์ (เกิด 5 กันยายน พ.ศ. 2535) เป็นนักร้องเพลงลูกทุ่งหญิงชาวไทยสังกัดแกรมมี่โกลด์ เธอเข้าสู่วงการจากการเป็นนักร้องในร้องสู้ไฟ Keep Your Light Shining Thailand ทางช่อง 7 พ.ศ. 2557เธออยู่ในวงการบันเทิงมาแล้ว 8 ปี
เธอเกิดที่ตำบลเปร็ง อำเภอบางบ่อ จังหวัดสมุทรปราการ จบระดับชั้นปริญญาตรีที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 4 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดสมุทรปราการเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ประวัติ.
เธอเกิดเมื่อวันเสาร์ที่ 5 กันยายน พ.ศ. 2535 ที่ตำบลเปร็ง อำเภอบางบ่อ จังหวัดสมุทรปราการ เข้าสู่วงการจากการเป็นนักร้องในร้องสู้ไฟ Keep Your Light Shining Thailand (พ.ศ. 2557) ได้แชมป์ศึกวันดวลเพลง เสาร์ ๕ 2019
ผลงานเพลง.
เพลงที่ร่วมร้องกับศิลปินอื่น.
เพลงที่เล้ง ศรันยกันย์ได้มีส่วนร่วมในการการร้อง
ฮาย ชุติมา

ฮาย ชุติมา (เกิด 25 กันยายน พ.ศ. 2541) เป็นนักร้องเพลงลูกทุ่งหญิงชาวไทยอดีตสังกัดแกรมมี่โกลด์ ปัจจุบันเป็นศิลปินอิสระ มีผลงานเพลง อาทิ "ช้าเอิ่งเอย , เทลงเทเลย"
เกิดที่อำเภอเมืองสุพรรณบุรี จังหวัดสุพรรณบุรี จบระดับชั้นปริญญาตรีที่มหาวิทยาลัยหอการค้าไทย เธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 1 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดสุพรรณบุรีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ ขนมเลเยอร์เค้ก จึงชักชวนเธอเข้าสู่การเป็นศิลปินในสังกัดแกรมมี่โกลด์
ประวัติ.
เธอเกิดเมื่อวันศุกร์ที่ 25 กันยายน พ.ศ. 2541 ที่อำเภอเมืองสุพรรณบุรี จังหวัดสุพรรณบุรี ได้รองชนะเลิศอันดับที่ 1 ศึกวันดวลเพลง เสาร์ ๕ ฤดูกาลที่ 2 และ แชมป์ ศึกวันดวลเพลง 10 สมัย สำเร็จการศึกษาระดับปริญญาตรี คณะนิเทศศาสตร์สาขา การสื่อสารการตลาดดิจิทัล มหาวิทยาลัยหอการค้าไทย และ จบการศึกษาเมื่อปี พ.ศ. 2564
ในวันที่ 16 พฤษภาคม พ.ศ. 2567 ฮาย ชุติมา ได้เป็นศิลปินอิสระ หลังจากไม่ต่อสัญญากับสังกัด แกรมมี่ โกลด์
ผลงานเพลง.
ผลงานร่วมกับศิลปินอื่น.
25 ปี แกรมมี่ โกลด์ 25 ปี แห่งความผูกพัน ฉันและเธอ (2563).
โปรเจกต์พิเศษ เนื่องในโอกาสครอบรอบ 25 ปี ก่อตั้งสังกัด แกรมมี่โกลด์ การรวมตัวครั้งสำคัญ องเหล่าศิลปินชั้นนำ "สายเลือดแกรมมี่โกลด์" เพื่อยืนยันคำว่า 25 ปี แห่งความผูกพันฉันและเธอ 46 ศิลปิน ขับขาน 47 บทเพลงดัง ที่คัดสรรมาจากคลังเพลงเกือบ 3 หมื่น บทเพลง อยู่ร่วมด้วย ไมค์ ภิรมย์พร, ศิริพร อำไพพงษ์ เท่ห์ อุเทน พรหมมินทร์, อ๊อด โอภาส ทศพร, มนต์แคน แก่นคูน, ต่าย อรทัย, ไผ่ พงศธร, พรชัย วรรณศรี, เอกราช สุวรรณภูมิ, จอมขวัญ กัลยา, เอกพล มนต์ตระการ, ดวงจันทร์ สุวรรณี, กิตติศักดิ์ ไชยชนะ, แช่ม แช่มรัมย์, เสถียร ทำมือ, ไม้เมือง, ศร สินชัย, ดอกอ้อ ทุ่งทอง, ไหมไทย ใจตะวัน, เอิร์น สุรัตน์ติกานต์, จั๊กจั่น วันวิสา, แพรวา พัชรี, รัชนก ศรีโลพันธุ์, เอิ้นขวัญ วรัญญา, ข้าวทิพย์ ธิดาดิน, ก้านตอง ทุ่งเงิน, แสน นากา, เปาวลี พรพิมล, หญิงลี ศรีจุมพล, เต๋า ภูศิลป์, ลำยอง หนองหินห่าว, มีนตรา อินทิรา, มิ้วส์ อรภัสญาน์, ลำเพลิน วงศกร, เบลล์ นิภาดา, เบียร์ พร้อมพงษ์, ตรี ชัยณรงค์, เล้ง ศรันยกันย์, อิสร์ อิสรพงศ์, เวียง นฤมล, เจมส์ จตุรงค์, ส้ม พฤกษา, ฮาย ชุติมา, NAKED EYE และ แป้งร่ำ ศิวนารี
อรภัสญาน์ สุกใส

อรภัสญาน์ สุกใส หรือชื่อเดิม อารีรัตน์ สุกใส (เกิด 1 เมษายน พ.ศ. 2538) หรือชื่อในวงการคือ มิ้วส์เชค เป็นนักร้องลูกทุ่งหญิงชาวไทยสังกัดแกรมมี่โกลด์ เธออยู่ในวงการบันเทิงมาแล้ว 10 ปี
เกิดที่ตำบลหนองบัว อำเภอเมืองจันทบุรี จังหวัดจันทบุรี จบระดับชั้นปริญญาตรีที่มหาวิทยาลัยกรุงเทพ เธอเริ่มร้องเพลงอย่างจริงจังตั้งแต่ระดับชั้นมัธยมศึกษาศึกษาปีที่ 3 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุบลราชธานีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิ เห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ชีวิตช่วงต้น.
เธอเกิดเมื่อวันที่ 1 เมษายน พ.ศ. 2538 ที่ตำบลหนองบัว อำเภอเมืองจันทบุรี จังหวัดจันทบุรี เป็นบุตรของนายธนิตย์ สุกใส และและนาง สุกใส
จบชั้นมัธยมศึกษาที่โรงเรียนศรียานุสรณ์จันทบุรี และอุดมศึกษาอยู่ที่มหาวิทยาลัยกรุงเทพ และ จบการศึกษาเมื่อปี พ.ศ. 2560
เข้าสู่วงการบันเทิง.
เธอเริ่มร้องเพลงตั้งแต่ 3 - 4 ขวบ หารายได้จากการร้องเพลงตั้งแต่อายุ 9 ขวบ เป็นหนึ่งในนักร้องสายประกวดที่มีชื่อเสียงมากทีเดียวและยังเป็นนักร้องประกวดที่มีชั่วโมงบินสูงมาก แถมยังมีรางวัลการันตีคุณภาพหลายร้อยถ้วย ไม่ว่าจะเป็นการได้รองแชมป์คว้าไมค์ คว้าแชมป์รุ่นเดียวกับเปาวลี พรพิมลถือเป็นการแจ้งเกิดจากเวทีนั้นเพราะอายุเพียง 15 ปี และรายการใหญ่ ๆ เช่น แชมป์ เวทีไทย สามสมัย, แชมป์ลูกทุ่งเงินล้าน, ชุมทางเสียงทอง, ศึกวันดวลเพลง เสาร์ ๕ 2019, เสียงสวรรค์พิชิตฝัน, ดันดารา, มาสเตอร์คีย์ เวทีแจ้งเกิด, To Be Number One Idol 2, คว้าไมค์ คว้าแชมป์ ได้รองชนะเลิศรุ่นเดียวกับ เปาวลี พรพิมล
พ.ศ. 2560 มิ้วส์ได้มีผลงานอัลบั้มเพลงลูกทุ่งสไตล์ป๊อปอัลบั้มแรกคู่กับ เกรซ เกวลิน ในนามดูโอ้ "โอ๊ะโอ" ภายใต้สังกัด แกรมมี่โกลด์
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : มิ้วส์ อรภัสญาน์ OFFICIAL
เพลงที่ร่วมร้องกับศิลปินอื่น.
เพลงที่มิ้วส์ อรภัสญาน์ได้มีส่วนร่วมในการการร้อง
แฟนตาซีสตาร์ออนไลน์

แฟนตาซีสตาร์ออนไลน์  เป็นเกมออนไลน์แนวสวมบทบาท พัฒนาโดยโซนิคทีม และจัดจำหน่ายโดยเซก้า วางจำหน่ายในปี 2000 สำหรับเครื่องดรีมแคสต์ โดยเป็นเกมออนไลน์แนวสวมบทบาทเกมแรกสำหรับเครื่องคอนโซล โดยผู้เล่นจะผจญภัยกับคนอื่น ๆ มากถึงสามคนทางอินเทอร์เน็ต เพื่อทำภารกิจ, รวบรวมไอเท็ม และต่อสู้กับศัตรูในการต่อสู้อาร์พีจีแบบเรียลไทม์ เนื่อเรียงของเกมไม่เกี่ยวข้องกับเกมในชุดเกม "แฟนตาซีสตาร์" ก่อนหน้า
ก่อนจะเป็นเกม "แฟนตาซีสตาร์ออนไลน์" เกมออนไลน์ถูกจำกัดเฉพาะบนพีซีทางฝั่งตะวันตกโดยเฉพาะเกมสวมบทบาทเช่น "เดียโบล", "อัลติมาออนไลน์" และ "เอฟเวอร์เควสต์" และเชื่อว่าการเล่นแบบออนไลน์คืออนาคต อิซาโอะ โอกาวะประธานของเซก้าสั่งให้โซนิคทีมพัฒนาเกมออนไลน์สำหรับดรีมแคสต์ซึ่งอำนวยสร้างโดยยูจิ นากะ การทดลองของโซนิคทีมนำไปสู่การพัฒนาเกม "ชูชูร็อกเก็ต!" ซึ่งเป็นเกมออนไลน์เกมแรกบนดรีมแคสต์ ด้วยการใช้สิ่งที่พวกเขาเรียนรู้จากโครงการและรับแรงบันดาลใจที่สำคัญจาก "เดียโบล" โซนิคทีมจึงพัฒนาเกม "แฟนตาซีสตาร์ออนไลน์" และเนื่องจากผู้ให้บริการอินเทอร์เน็ตของญี่ปุ่นเรียกเก็บเงินสำหรับการเข้าถึงแบบ Dial-up ต่อนาทีและการเชื่อมต่อความเร็วสูงยังไม่สามารถใช้งานได้อย่างกว้างขวาง โอกาวะจึงจ่ายเงินส่วนตัวสำหรับการเข้าถึงอินเทอร์เน็ตฟรีเป็นเวลาหนึ่งปีเพื่อรวมเข้ากับเครื่องดรีมแคสต์แต่ละเครื่อง
"แฟนตาซีสตาร์ออนไลน์" ได้รับการคาดหวังอย่างสูงและเปิดตัวสู่ความสำเร็จเชิงพาณิชย์และสำคัญ ตัวเกมได้รับรางวัลเจแปนเกมอวอร์ดสาขา "เกมแห่งปี" และได้รับการยอมรับว่าเป็นเกมคอนโซลที่มีชื่อเสียงซึ่งมีอิทธิพลต่อเกมแนวตะลุยดันเจียนผู้เล่นหลายคนเช่นชุดเกม "มอนสเตอร์ฮันเตอร์"
"แฟนตาซีสตาร์ออนไลน์" ถูกพอร์ดลงวินโดวส์ และวางขายอีกครั้งบนดรีมแคสต์ใน "เวอร์. 2" ด้วยเนื้อหาขยาย หลังจากเซก้าถอนตัวออกจากธุรกิจคอนโซลในปี 2001 ตัวเกมได้ถูกพอร์ดลงเครื่องเกมคิวบ์ และ เอกซ์บอกซ์ในชื่อ "เอพพิโซด I & II" ซึ่งมีตัวละครใหม่, สภาพแวดล้อม และคุณสมบัติอื่น ๆ "" วางจำหน่ายบนเกมคิวบ์ในปี 2003 ในรูปแบบเกมไพ่แบบเทิร์นเบส ชุดเกมออนไลน์ยังมีภาคต่ออย่าง "แฟนตาซีสตาร์ยูนิเวิร์ส" (2006) และ "แฟนตาซีสตาร์ออนไลน์ 2" (2012) เซก้าได้ปิดตัวเซิร์ฟเวอร์อย่างเป็นทางการครั้งสุดท้ายในปี 2010 "แฟนตาซีสตาร์ออนไลน์" ยังคงสามารถเล่นได้บนเซิร์ฟเวอร์ส่วนตัว
โอรฉะ

โอรฉะ (อักษรโรมัน: Orchha) หรือ อูรฉะ (อักษรโรมัน: Urchha) เป็นเมืองในอำเภอนิวารี รัฐมัธยประเทศ ประเทศอินเดีย เมืองนี้สถาปนาขึ้นโดยรุทร ปรตาป สิงห์ ในราวปี 1501 เพื่อเป็นศูนย์กลางของรัฐโอรฉะ ซึ่งเป็นรัฐมหาราชาที่มีอาณาเขตอยู่ในภูมิภาคพุณเฑลขัณฑ์ นครโอรฉะตั้งอยู่ริมแม่น้ำเพตวา ราว 80 กิโลเมตรจากติกามครห์ และราว 15 กิโลเมตรจากฌานสีในรัฐอุตตรประเทศ
ประวัติศาสตร์.
นครโอรฉะสถาปนาขึ้นในปี 1531 โดยเสนาชาวพุณเฑลราชปุต นามว่า รุทร ปรตาป สิงห์ ผู้ซึ่งต่อมาสได้รับถาปนาขึ้นเป็นมหาราชาแห่งรัฐโอรฉะ (ครองราชย์ 1501-1531) และสร้างป้อมโอรฉะขึ้นมา จตุรภูชมนเทียรสร้างขึ้นโดยมหารานีแห่งโอรฉะ คเณศ กุนวัร (Ganesh Kunwar; गणेश कुँवर) ในรัชสมัยของจักรพรรดิโมกุล อักบาร์มหาราช ส่วน "ราชมนเทียร" สร้างขึ้นโดยราชา มธุกร ชาห์ (Raja Madhukar Shah) ระหว่างครองราชย์ในปี 1554 ถึง 1591
ประชากร.
ข้อมูลเมื่อ 2001[ [update]] เมืองโอรฉะมีประชากร 8501 คน เป็นเพศชาย 53% และเพศหญิง 47% โอรฉะมีอัตราการรู้หนังสือเฉลี่ย 54% ต่ำกว่าค่าเฉลี่ยแห่งชาติที่ 59.5% ประชากรราว 18% อายุต่ำกว่า 6 ปี
ที่ราบสูงโกลัน

ที่ราบสูงโกลัน (หรือ ; , ,) เป็นภูมิภาคในลิแวนต์ที่มีเนื้อที่ราว 1,800 ตารางกิโลเมตร (690 ตารางไมล์) ความหมายของที่ราบสูงโกลันแตกต่างไปตามสาขาวิชา ในทางธรณีวิทยาและชีวภูมิศาสตร์ ที่ราบสูงโกลันหมายถึงที่ราบสูงหินบะซอลต์ที่มีอาณาบริเวณแม่น้ำยาร์มุกทางใต้ ทะเลกาลิลีและหุบเขาฮูลาทางตะวันตก เทือกเขาแอนติเลบานอนและภูเขาเฮอร์มอนทางเหนือ และ Ruqqad ทางตะวันออก ขณะที่ในทางภูมิรัฐศาสตร์จะหมายถึงพื้นที่ของซีเรียที่ถูกอิสราเอลยึดครองในสงครามหกวันเมื่อปี ค.ศ. 1967 และปกครองโดยอิสราเอลตั้งแต่ปี ค.ศ. 1981
หลักฐานแรกสุดที่ชี้ว่ามนุษย์ตั้งถิ่นฐานในที่ราบสูงโกลันอยู่ในช่วงปลายยุคหิน ในยุคเหล็ก ที่ราบสูงแห่งนี้เป็นที่ตั้งของเกชูร์ตามพระคัมภีร์ ซึ่งภายหลังถูกผนวกเข้ากับอารัม-ดามัสกัส หลังการปกครองของอัสซีเรีย, บาบิโลเนีย และเปอร์เซีย ภูมิภาคนี้จึงตกอยู่ภายใต้การควบคุมของอะเล็กซานเดอร์มหาราชเมื่อ 332 ปีก่อน ค.ศ. ต่อมา อาณาจักรอิตูเรียและราชวงศ์ฮัสโมเนียนเข้าคอรบครองโกลันชั่วครู่ จากนั้นจักรวรรดิโรมันเข้าควบคุมพื้นที่นี้ ในตอนแรกผ่านราชวงศ์เฮโรดแล้วเข้าควบคุมโดยตรง หลังจากนั้นอาณาจักรฆอสซานิดที่เป็นพันธมิตรกับไบแซนไทน์ปกครองพื้นที่นี้ตั้งแต่คริสต์ศตวรรษที่ 3 จนกระทั่งรัฐเคาะลีฟะฮ์อัรรอชิดูนเข้าผนวกในช่วงการพิชิตลิแวนต์ของมุสลิมในคริสต์ศตวรรษที่ 7 รัฐเคาะลีฟะฮ์อุมัยยะฮ์, รัฐเคาะลีฟะฮ์อับบาซียะฮ์, รัฐเคาะลีฟะฮ์ฟาฏิมียะฮ์ และรัฐสุลต่านมัมลูกเข้าควบคุมพื้นที่นี้ตามลำดับ จนกระทั่งจักรวรรดิออตโตมันเข้าพิชิตในคริสต์ศตวรรษที่ 16 โดยเป็นส่วนหนึ่งของซีเรียวีลาเยตในซีเรียของออตโตมัน หลังจากนั้นจึงกลายเป้นส่วนหนึ่งของซีเรียภายใต้อาณัติของฝรั่งเศสและรัฐดามากัส เมื่อยุบเลิกอาณัติใน ค.ศ. 1946 พื้นที่นี้จึงกลายเป็นส่วนหนึ่งของสาธารณรัฐอาหรับซีเรียที่กินพื้นที่ประมาณ 
นับตั้งแต่สงครามหกวันเมื่อ ค.ศ. 1967 พื้นที่ทางตะวันตกสองในสามของที่ราบสูงโกลันถูกยึดและปกครองโดยอิสราเอล ขณะที่พื้นที่ทางตะวันออกอยู่ใต้การปกครองของซีเรีย ซีเรียปฏิเสธที่จะเจรจากับอิสราเอลตามข้อมติคาร์ทูมหลังสงคราม ใน ค.ศ. 1974 มีการจัดตั้งพื้นที่กันชนที่ดูแลโดยกองกำลังสังเกตการณ์การถอนกำลังแห่งสหประชาชาติ (UNDOF) ระหว่างอิสราเอล–ซีเรีย ด้านอิสราเอลปกครองส่วนที่ยึดได้ด้วยกำลังทหารจนกระทั่งมีการผ่านกฎหมายปกครองในปี ค.ศ. 1981 ซึ่งบางฝ่ายมองว่าเป็นการผนวกดินแดน ฝ่ายคณะมนตรีความมั่นคงแห่งสหประชาชาติประณามการผ่านกฎหมายนี้ โดยกล่าวว่า "การตัดสินใจของอิสราเอลในการบังคับใช้กฎหมาย เขตอำนาจ และการจัดการการปกครองที่ราบสูงโกลันที่ยึดครองจากซีเรียถือเป็นโมฆะ และไม่มีผลทางกฎหมายระหว่างประเทศ" คณะมนตรีความมั่นคงแห่งสหประชาชาติยังเน้นย้ำถึง "การถือครองดินแดนด้วยสงครามเป็นสิ่งที่ยอมรับไม่ได้" ตามข้อมติที่ 242 ซึ่งอิสราเอลก็อ้างสิทธิ์ในการถือครองที่ราบสูงนี้ตามข้อมติเดียวกันที่เรียกร้องให้มี "เขตแดนที่ปลอดภัยและเป็นที่ยอมรับ ปลอดจากภัยคุกคามและกำลังทหาร" เมื่อเกิดสงครามกลางเมืองซีเรียในปี ค.ศ. 2011 การปกครองที่ราบสูงโกลันของซีเรียแตกออกเป็นฝ่ายรัฐบาลกับฝ่ายค้าน และกลายเป็นสมรภูมิรบของทั้งสองฝ่ายจนในปี ค.ศ. 2018 ฝ่ายรัฐบาลก็มีชัยและควบคุมฝั่งตะวันออกไว้ได้
ในปี ค.ศ. 2019 ดอนัลด์ ทรัมป์ ประธานาธิบดีสหรัฐประกาศยอมรับที่ราบสูงโกลันเป็นส่วนหนึ่งของอิสราเอล ทำให้สหรัฐกลายเป็นชาติแรกที่ยอมรับอำนาจอธิปไตยของอิสราเอลเหนือที่ราบสูงนี้ ด้านสหภาพยุโรปประกาศไม่ยอมรับอำนาจอธิปไตยของอิสราเอลเหนือที่ราบสูงโกลัน ขณะที่อังตอนียู กูแตรึช เลขาธิการสหประชาชาติกล่าวว่า "สถานภาพของที่ราบสูงโกลันนั้นไม่เปลี่ยนแปลง"
ทัศนศักดิ์ ถนอมสิทธิ์

ทัศนศักดิ์ ถนอมสิทธิ์ ชื่อเล่น กานต์ รู้จักกันในชื่อ กานต์ ทศน เกิดเมื่อวันที่ 1 มกราคม พ.ศ. 2544 เป็นนักแสดงชาวไทย มีชื่อเสียงมาจากการเข้าร่วมประกวดความสามารถในรายการ The Trainer ปั้นฝันสนั่นเวที ปี 5 เมื่อ พ.ศ. 2556 โดยผ่านเข้ารอบ 16 คนสุดท้าย เป็นตัวแทนทีมโจอี้บอย เขาอยู่ในวงการบันเทิงมาแล้ว 9 ปี
ประวัติ.
กานต์ ทศน หรือ กานต์ ทัศนศักดิ์ ถนอมสิทธิ์ เกิดวันที่ 1 มกราคม พ.ศ.2544 ที่ตำบลขมิ้น อำเภอเมืองกาฬสินธุ์ จังหวัดกาฬสินธุ์ จบการศึกษาที่โรงเรียนกาฬสินธุ์พิทยาสรรพ์ จังหวัดกาฬสินธุ์ ไต่เต้าสู่ฝ่าฟันตามความฝันจนกว่าจะประสบความสำเร็จ จนเป็นที่รู้จักในเพลงลูกทุ่งฮิต คาถาขุนแผน (หลวงพ่อกวย) 
โดยในวัยเด็ก กานต์ ทศน เป็นเด็กที่ชอบการร้องเพลงและฟังเพลงลูกทุ่งเป็นอย่างมาก และเริ่มแต่งเพลงเองตั้งแต่อยู่ป.6 และเขาก็ไม่ทิ้งความฝันที่จะเดินเข้าวงการเพลง ซึ่งเมื่อช่วงวัย 12 ปี ในปี 2556 กานต์ เดินทางมากรุงเทพกับเงิน 300 บาท เพื่อเข้าประกวดรายการ The Trainer ปั้นฝันสนั่นเวที ปี 5 
ซึ่งในการเข้าประกวดครั้งนั้น ก็ถือเป็นความสำเร็จหนึ่งก้าวที่ กานต์ ทำได้ เพราะเขาได้รางวัลเทพบุตรลูกทุ่งสุดเท่ห์เสน่ห์เย้ายวนใจมาครอง โดยในการประกวดครั้งนั้น กานต์ ได้นักร้องลูกทุ่งระดับตำนาน ยิ่งยง ยอดบัวงาม เป็นคู่ร้องในครั้งนั้น 
จากนั้นในปี พ.ศ. 2557 กานต์ ได้เจ้าประกวดสิงห์ไลฟ์ จนได้เจอกับ อาจารย์กานต์ ใหญ่สว่าง เจ้าของค่าย Music Factor และเป็นโปรดิวเซอร์ในเพลงนี้ และนั้นเองคือจุดเริ่มต้นการทำเพลงของ กานต์ เพราะอาจารย์ได้ชวนเขามาทำเพลง ในนามวง The Pharmacy และเป็นที่มาของเพลง ด้วยความเต็มใจ และ เสียเพื่อน
ผลงานเพลง.
เพลงที่ร่วมร้องกับศิลปินอื่น.
เพลงที่กานต์ ทศนได้มีส่วนร่วมในการการร้อง
นิตีศ กุมาร

นิตีศ กุมาร (Nitish Kumar; เกิด 1 มีนาคม 1951) เป็นนักการเมืองชาวอินเดีย มุขยมนตรีรัฐพิหารคนที่ 22 คนปัจจุบันและเคยดำรงตำแหน่งนี้มาแล้วห้าวาระ เขาเคยเป็นรัฐมนตรีหลายกระทรวงและกรมมาก่อน
กุมารเป็นสมาชิกของพรรคชนตาดัล (ยูไนเต็ด) และการปกครองของกุมารได้รับการยกย่องในรัฐว่าเป็นการเปลี่ยนที่ดีจากคำสาปของการโกงกินที่ไม่สิ้นสุด, อาชญากรรม และการบริหารที่ล้มเหลว ขณะดำรงตำแหน่งมุขยมนตรีของรัฐพิหาร เขาได้สร้างตำแหน่งอาชีพครู 100,000 ตำแหน่ง, จูงใจแพทย์ให้เข้าทำงานในสถานพยาบาลระดับปฐมภูมิ, ทำให้ไฟฟ้าเข้าถึงหลายหมู่บ้าน, ทำถนน, ลดอัตราการไม่รู้หนังสือในสตรีลงครึ่งหนึ่ง, กวาดล้างอาชญากรรมในรัฐ และเพิ่มรายได้เฉลี่ยของชาวพิหารเพิ่มขึ้นสองเท่า
ในวันที่ 17 พฤษภาคม 2014 กุมารลาออกจากตำแหน่งเพื่อรับผิดชอบต่อการดำเนินงานที่ไม่ประสบความสำเร็จขอบพรรคเขาในการเลือกตั้งทั่วไป ปี 2014 และถูกสืบทอดตำแหน่งโดยชิตัน ราม มันฌี อย่างไรก็ตาม เขาได้กลับมาดำรงตำแหน่ง ลอีกครั้งในเดือนกุมภาพันธ์ 2015 หลังวิกฤตการเมืองรัฐพิหาร ปี 2015 และชนะการเลือกตั้งใน การเลือกตั้งระดับรัฐ ปี 2015 เขาได้รับเลือกตั้งเป็นหัวหน้าระดับชาติของพรรคในวันที่ 10 เมษายน 2015 และลาออกอีกครั้งในวันที่ 26 กรกฎาคม 2017 ภายหลังความเห็นไม่ลงรอยกับรัฐบาลร่วมของราษฏรียชนตาดัล (RJD) รัฐบาลพิหารโดยกุมารได้บังคับกฎห้ามจำหน่ายและดื่มสุราในรัฐเมื่อเดือนเมษายน 2016
ชีวิตช่วงต้น.
นิตีศ กุมาร เกิดเมื่อวันที่ 1 มีนาคม ค.ศ. 1951 ที่พัขติอรปุระในรัฐพิหาร บิดาของเขา ชื่อว่า Kaviraj Ram Lakhan Singh เป็นอายุรเวท ส่วนมารดาของเขา มีชื่อว่า Parmeshwari Devi นิตีศอยู่ในวรรณะเกษตรกรรมของกุรมี
เขาสำเร็จการศึกษาสาขาวิศวกรรมศาสตร์จากมหาวิทยาลัยวิศวกรรมพิหาร (สถาบันเทคโนโลยีแห่งชาติปัฏนาในปัจจุบัน) ใน ค.ศ. 1972 เขาได้เข้าทำงานที่คณะกรรมธิการไฟฟ้ารัฐพิหาร แต่ก็ทำงานได้ไม่เต็มที่นัก จึงผันตัวไปทำงานด้านการเมืองแทน เขาสมรสกับมันจู กุมารี (1955-2007) เมื่อวันที่ 22 กุมภาพันธ์ ค.ศ. 1973 และมีบุตรชาย 1 คน มันจู กุมารีถึงแก่กรรมที่นิวเดลีเมื่อวันที่ 14 พฤษภาคม ค.ศ. 2007 ด้วยโรคปอดอักเสบ
พริษฐ์ ชิวารักษ์

พริษฐ์ ชิวารักษ์ (เกิด 27 กรกฎาคม พ.ศ. 2541) ชื่อเล่น เพนกวิน เป็นนักเคลื่อนไหวทางการเมืองชาวไทย ผู้ต้องหาตามหมายจับศาลอาญา ปัจจุบันหนีหมายจับอยู่สหรัฐอเมริกา อดีตนักศึกษาคณะรัฐศาสตร์ มหาวิทยาลัยธรรมศาสตร์ และเป็นแกนนำคนหนึ่งของการประท้วงในประเทศไทย พ.ศ. 2563–2564 ในนามของแนวร่วมธรรมศาสตร์และการชุมนุม เป็นบุคคลแรก ๆ ที่ถูกจับกุมในฐานชุมนุมผิดกฎหมายพระราชบัญญัติการชุมนุมสาธารณะและยุยงปลุกปั่นให้ใช้ความรุนแรงตั้งแต่กลางเดือนสิงหาคม พ.ศ. 2563
ประวัติ.
พริษฐ์ ชิวารักษ์ เกิดวันที่ 27 กรกฎาคม พ.ศ. 2541 บุตรนางสุรีย์รัตน์ ชิวารักษ์ อาชีพนักบัญชี
เขาเริ่มเป็นที่ปรากฏตัวในสื่อในปี 2558 ด้วยวัย 16 ปี ที่ซึ่งเขาดำรงตำแหน่งเลขาธิการกลุ่มการศึกษาเพื่อความเป็นไท (ELS) ซึ่งเป็นกลุ่มนักเรียนหัวก้าวหน้าที่เรียกร้องการปฏิรูประบบการศึกษา
ในสมัยที่เขากำลังเรียนอยู่ที่โรงเรียนเตรียมอุดมศึกษา เขาได้ขึงป้ายแบนเนอร์ต่อหน้า พล.อ.ประยุทธ์ จันทร์โอชา หัวหน้าคณะรัฐประหาร เพื่อถามว่าเยาวชนไทยจะทำอย่างไรเพื่อหลีกเลี่ยงการคดโกง เขาได้รับยกย่องจากการต่อต้านแผนที่คณะรัฐประหารต้องการจะลดจำนวนปีการศึกษาโดยไม่เสียค่าใช้จ่ายของรัฐลง ที่ซึ่งหากมีผลจะยกเลิกการศึกษาโดยไม่เสียค่าใช้จ่ายทั้ง 15 ปี เขาเคยถูกดำเนินคดีด้วยพระราชบัญญัติว่าด้วยการกระทำความผิดเกี่ยวกับคอมพิวเตอร์ จากการร่วมแสดงในมิวสิกวิดีโอที่มีเนื้อหาต่อต้านการรับร่างรัฐธรรมนูญใหม่ นอกจากนี้เขายังทำกิจกรรมต่อต้านระบบโซตัส (SOTUS) ในปี 2560 เขาและกลุ่มการศึกษาเพื่อความเป็นไทได้จัดกิจกรรมล้อเลียนในวันเด็กแห่งชาติ
กิจกรรมขณะเรียนมหาวิทยาลัยและการประท้วงปี 2563.
ในเดือนมิถุนายน 2563 พริษฐ์มีส่วนร่วมในกิจกรรมเรียกร้องให้รัฐออกมาแสดงความรับผิดชอบต่อการหนีคดี ของนักกิจกรรมชาวไทย วันเฉลิม สัตย์ศักดิ์สิทธิ์ ในประเทศกัมพูชา ที่ซึ่งเขาถูกคดีมาตรา 12 จากพระราชบัญญัติว่าด้วยการรักษาความสะอาดและเป็ระเบียบเรียบร้อยของประเทศ ในวันที่ 8 มิถุนายน 2563 พริษฐ์และ รุ้ง ปนัสยา ได้จัดการประท้วงเล็ก ๆ ที่สถานีตำรวจปทุมวัน เพื่อต่อต้านการต่ออายุพระราชกำหนดบริหารราชการฉุกเฉินในภาวะการแพร่ระบาดทั่วของโควิด-19 ในวันที่ 24 มิถุนายน 2563 เขาจัดกิจกรรมรำลึก 88 ปีของการเปลี่ยนแปลงการปกครองของสยาม และในเดือนถัดมา พริษฐ์ได้เข้าร่วมการชุมนุมของ “ประชาชนปลดแอก” ในกรุงเทพมหานคร ซึ่งเป็นการประท้วงที่ใหญ่ที่สุดนับตั้งแต่การรัฐประหารเมื่อปี 2557 เป็นจุดเริ่มต้นของการประท้วงทั่วประเทศที่ดำเนินมาจนถึงปัจจุบัน
การอดอาหารประท้วง.
พริษฐ์ประกาศเริ่มอดอาหารประท้วงตั้งแต่วันที่ 15 มีนาคม 2564 ภายในเรือนจำพิเศษกรุงเทพมหานคร เนื่องจากศาลไม่ให้สิทธิประกันตัวก่อนมีคำพิพากษาคดีเพราะจำเลยได้รับการประกันหลายครั้งแต่ยังกระทำการที่เข้าข่ายมูลฐานความผิดเดิมซ้ำๆหลายครั้ง วันที่ 20 เมษายน 2564 เขาขอถอนทนายความเพื่อประท้วงกระบวนการยุติธรรม ต่อมาวันที่ 29 เมษายน 2564 เขาอดอาหารเป็นวันที่ 46 เขาดื่มแต่น้ำดื่มหวาน นม รังนกและน้ำเกลือแร่ และมีการให้สารน้ำทางหลอดเลือดดำ รองอธิบดีกรมราชทัณฑ์แถลงว่าอาการของเขาไม่ได้ทรุดนักตามที่เป็นข่าว มีแต่อ่อนเพลียเล็กน้อยและริมฝีปากแห้ง ในช่วงเย็น ศาลปฏิเสธคำขอประกันตัวเป็นครั้งที่ 9 11 พฤษภาคม 2564 ศาลให้ประกันตัวเพนกวิน พร้อมกับ แอมมี่ ไชยอมร ออกจากเรือนจำพิเศษกรุงเทพมหานคร หลังจากศาลอาญามีคำสั่งอนุญาตปล่อยชั่วคราว โดยวงเงินประกัน 200,000 บาท พร้อมกำหนด 3 เงื่อนไข
กลุ่มโบราณสถานแห่งขชุราโห

กลุ่มโบราณสถานขชุราโห  เป็นหมู่โบสถ์พราหมณ์และโบสถ์ไชนะตั้งอยู่ในอำเภอฉัตรปุระ, รัฐมัธยประเทศ, ประเทศอินเดีย ราว 175 กิโลเมตรทางตะวันออกเฉียงใต้จากฌันสี ปัจจุบันเป็นแหล่งมรดกโลกของยูเนสโก หมู่มนเทียร (ศาสนสถาน) เหล่านี้ขึ้นชื่อในฐานะสถาปัตยกรรมแบบนคร และงานแกะสลักวาบหวิวประดับมนเทียร
มนเทียรส่วนใหญ่ในขชุราโหสร้างขึ้นในปี 950 ถึง 1050 โดยจักรวรรดิจันเทละ เอกสารโบราณระบุว่าขชุราโหมี 85 มนเทียรในศตวรรษที่ 12 ครอบคลุมพื้นที่ราว 20 ตารางกิโลเมตร ในจำนวนนี้มีเพียง 25 แห่งที่หลงเหลือมาถึงปัจจุบัน ในอาณาเขตราวหกตารางกิโลเมตร ในบรรดามนเทียรที่ยังคงอยู่ กันทรียะมหาเทวมนเทียร เป็นมนเทียรที่มีการประดับประดาและก่อสร้างอย่างวิจิตรตระการตามากที่สุดแห่งหนึ่ง
หมู่มนเทียรขชุราโหมีมนเทียรที่สร้างขึ้นเพื่อบูชาในศาสนาฮินดู กับ ศาสนาไชนะ ซึ่งเป็นไปได้ว่าในอดีตมีการอยู่อาศัยร่วมกันของศาสนิกชนทั้งสองศาสนาอย่างกลมเกลียว
มนเทียรต่าง ๆ ในขชุราโหเป็นมนเทียรในศาสนาฮินดู นิกายไวษณวและนิกายไศว กับในศาสนาไชนะ หลักฐานทางโบราณคดีเสนอว่ามนเทียรต่าง ๆ สร้างขึ้นไล่เลี่ยกันในปลายศตวรรษที่สิบ วิลล์ ดิวรานท์ ระลุว่าการสร้างมนเทียรร่วมกันในพื้นที่นี้แสดงให้เห็นถีงการอดกลั้นทางศาสนา การยอมรับซึ่งมุมมองที่แตกต่าง และการอยู่ร่วมกันของศาสนิกชน
ไอ้เท่ง (สกุล)

ไอ้เท่ง (Aiteng) เป็นชื่อ สกุล ของทากทะเลสองชนิด ซึ่งอยู่จำพวกมอลลัสกาในทะเล และอีกหนึ่งชนิดที่อาศัยบนบก "สกุลไอ้เท่ง"ยังเป็นสกุลเดียวในวงศ์ไอ้เท่ง (Aitengidae) ชื่อสามัญ "ไอ้เท่ง" มาจากชื่อ อ้ายเท่ง ซึ่งเป็นหนึ่งในหุ่น หนังตะลุง (หนังใหญ่) ในภาคใต้ของประเทศไทย
อนุกรมวิธาน.
จำแนกวงศ์ไอ้เท่ง (Aitengidae) อย่างไม่เป็นทางการให้อยู่ภายในกลุ่ม Sacoglossa ภายในชั้นแกสโทรโพดา (หอยเปลือกเดี่ยว) แต่พวกเขาตั้งข้อสังเกตว่าลักษณะบางอย่างของ ระบบประสาท ของทากในวงศ์ไอ้เท่งนั้นคล้ายคลึงกับ Cephalaspidea และ Acochlidioidea (คือ กลุ่ม Acochlidea) 
วงศ์ไอ้เท่ง (Aitengidae) ถูกรวมภายในกลุ่มวงศ์ (superfamily) Hedylopsacea ซึ่งเป็นกลุ่มข้างเคียงกับ Pseudunelidae และ Acochlidiidae หรือจำแนกเป็นวงศ์เฉพาะภายใน Hedylopsacea ต่อมา Philippe Bouchet (2010) จำแนก Aitengidae อยู่ใน วงศ์ Hedylopsoidea 
สายพันธุ์.
ชนิดในสกุล "Aiteng" ได้แก่ :
การแพร่กระจายและถิ่นที่อยู่.
การแพร่กระจาย "Aiteng ater" พบเฉพาะในประเทศไทย การกระจายของ "Aiteng mysticus" พบเฉพาะในประเทศญี่ปุ่น การกระจาย "พันธุ์" ของ "Aiteng marefugitus" พบเฉพาะในหมู่เกาะปาเลา
นิเวศวิทยา.
"Aiteng ater" เป็นสัตว์ "สะเทินน้ำสะเทินบก" พบใน ป่าชายเลน ที่เป็นดินโคลน ซึ่งถูกปกคลุมด้วยต้นโกงกาง แสมทะเล ตาตุ่มทะเล และปรงทะเล ในเขตน้ำขึ้นน้ำลง
กำแพงเมืองของจีน

กำแพงเมืองของจีน ("chéngqiáng""กำแพงเมือง") หมายถึงระบบป้องกันที่ใช้ในการป้องกันเมืองและเมืองต่าง ๆ ในประเทศจีนในยุคก่อนสมัยใหม่ นอกจากกำแพงแล้วการป้องกันเมืองมักรวมถึงหอคอยและประตูด้วย
ความหมายของคำว่า"เฉิงเฉียง".
คำภาษาจีนที่เฉพาะเจาะจงที่สุดสำหรับ กำแพงเมือง คือ chéngqiáng (城墙) ซึ่งในภาษาจีนสมัยใหม่สามารถใช้ได้ในสองบริบท ความหมายกว้างหมายถึงกำแพงป้องกันทุกแบบรวมทั้งกำแพงเมืองจีน ตลอดจนโครงสร้างป้องกันที่คล้ายกันในพื้นที่นอกประเทศจีน เช่น กำแพงเฮเดรียน ส่วนความหมายเฉพาะ Chengqiang หมายถึงกำแพงป้องกันที่สร้างขึ้นรอบเมือง อย่างไรก็ตามในภาษาจีนคลาสสิกตัวอักษร chéng (城) แสดงถึงกำแพงป้องกันของ "เมืองชั้นใน" ซึ่งเป็นที่ตั้งอาคารของรัฐบาล ตัวอักษร guō (郭) แสดงถึงกำแพงป้องกันของ "เมืองชั้นนอก" ที่อยู่อาศัยส่วนใหญ่เป็นที่อยู่อาศัย วลี chángchéng (長城) แปลตามตัวอักษรว่า "กำแพงยาว" หมายถึงกำแพงเมืองจีน
คาร์เมลทาไซท์

คาร์เมลทาไซท์ เป็นแร่ออกไซด์ที่หายากโดยมีการประกาศการค้นพบครั้งแรกบนโลกในปี ค.ศ. 2019 พบในหุบเขาเซบูลุนในประเทศอิสราเอล สูตรทางเคมีสำหรับคาร์เมลทาไซท์คือ ZrAl2Ti4O11.
สมาพันธ์แร่วิทยาระหว่างประเทศได้อนุมัติแร่ชนิดใหม่การขึ้นทะเบียนแร่ชนิดใหม่ภายใต้รหัสการใช้งาน 2018-103 ชื่อนี้เป็นการรวมกันของตำแหน่งที่พบ (Mt Carmel) และองค์ประกอบหลัก (ไทเทเนียม, อลูมิเนียม และเซอร์โคเนียม)
ซอมบีกันชิป

ซอมบีกันชิป  เป็นเกมสำหรับโทรศัพท์มือถือแนวเกมยิงมุมมองบุคคลที่หนึ่งที่มีการแสดงภาพความร้อนแบบ 3 มิติ ซึ่งผู้เล่นจะเป็นพลยิงปืนกลที่ยิงซอมบีจากเครื่องบินโจมตีภาคพื้นดินเอซี-130 ที่ติดอาวุธหนักซึ่งวนไปรอบ ๆ แผนที่ที่ผู้ใช้เลือก เกมสำหรับโทรศัพท์มือถือได้รับการพัฒนาโดยลิมบิกซอฟต์แวร์และวางจำหน่ายในวันที่ 21 กรกฎาคม ค.ศ. 2011 สำหรับไอโอเอสของแอปเปิล, 19 กันยายน ค.ศ. 2013 สำหรับแอนดรอยด์บนกูเกิล เพลย์ และ 8 ตุลาคม ค.ศ. 2013 ในแอมะซอน
การตอบรับ.
"ซอมบีกันชิป"ได้รับคำวิจารณ์ในเชิงบวกโดยทั่วไป ในเดือนกรกฎาคม ค.ศ. 2011 เอดดิเทอร์ชอยซ์ของเว็บไซต์ไอจีเอ็นได้ให้คะแนน 9 เต็ม 10 โดยอ้างว่าเป็น "เกมที่ยากมากที่จะวางลง" ในเดือนสิงหาคม ค.ศ. 2011 แมกเวิลด์แอปเจ็มให้คะแนน 4.5 เต็ม 5 โดยอธิบายว่า “องค์ประกอบทั้งหมดนี้—กลยุทธ์, กราฟิก รวมถึงเสียง และใช่แล้วความตื่นเต้นที่ไม่อาจปฏิเสธได้จากการส่งอันเดดกลับไปยังหลุมฝังศพที่พวกมันคลานออกมา—สร้างขึ้นเพื่อเกมไอโอเอสที่น่าสนใจ” ในช่วงเวลาที่เปิดตัวสำหรับแอนดรอยด์ในเดือนกันยายน ค.ศ. 2013 แอนดรอยด์เซ็นทรัลประกาศว่า "ซอมบีกันชิป" นั้น "สนุกมาก" ส่วนเว็บไซต์เทสทิด.คอม ของรายการนักพิสูจน์ท้าทดลอง เจมีและแอดัมยกย่องว่าเกมนี้ "ใช้เส้นทางที่แตกต่างไปสู่ความสมจริง และทำงานได้ดี" และดรอยด์ไลฟ์ยืนยันว่า "ถ้าคุณใช้เวลาเล่นคอลล์ออฟดิวตีตลอดเวลา และชอบนั่งเอซี-130 แล้ว คุณจะรู้สึกดีที่บ้านกับเกมนี้"
สีทิฟฟานีบลู

ทิฟฟานีบลู  เป็นชื่อเรียกของสีของไข่โรบินสีฟ้าอ่อนขนาดกลางที่เกี่ยวข้องกับทิฟฟานีแอนด์โค บริษัทเครื่องประดับแห่งนครนิวยอร์กที่สร้างโดยชาร์ลส์ ทิฟฟานีและจอห์น ยัง ในปี พ.ศ. 2380 สีนี้ถูกใช้บนหน้าปกของหนังสือทิฟฟานีบลู ตีพิมพ์ครั้งแรกในปี พ.ศ. 2388 ตั้งแต่นั้นเป็นต้นมาทิฟฟานีแอนด์โคได้ใช้สีอย่างแพร่หลายในสื่อส่งเสริมการขาย เช่น กล่องและกระเป๋า
ตั้งแต่ปี ค.ศ. 1998 สีทิฟฟานีบลูได้รับการจดทะเบียนเป็นเครื่องหมายการค้าสีโดยทิฟฟานีแอนด์โค ซึ่งผลิตเป็นสีที่กำหนดเองโดยแพนโทนโดยมีหมายเลข PMS 1837 ซึ่งเป็นตัวเลขที่ได้มาจากปีของมูลนิธิทิฟฟานี
ไอ้เท่ง (ทากทะเล)

ไอ้เท่ง หรือ "ไอ้เท่ง เอเทอร์ (Aiteng ater)" เป็นทากทะเลชนิดหนึ่งในจำพวกแกสโทรโพดา (หอยฝาเดียว) ในกลุ่มมอลลัสกาทะเล "ไอ้เท่ง"จัดอยู่ในวงศ์ไอ้เท่ง (Aitengidae) ชื่อแสดงคุณลักษณะ "เอเทอร์ (ater)" มาจากภาษาละติน หมายถึงสีดำ โดยอ้างถึงสีของ"ไอ้เท่ง"ที่ปรากฏเมื่ออยู่บนผิวโคลนของป่าชายเลน 
"ไอ้เท่ง เอเทอร์ (Aiteng ater)" ได้รับเลือกจาก International Institute for Species Exploration of Arizona State University ให้เป็นหนึ่งใน "10 อันดับสายพันธุ์ใหม่ที่อธิบายไว้ในปี 2009"
อนุกรมวิธานและการค้นพบ.
Cornelis Swennen ผู้เชี่ยวชาญทางทะเลชาวเนเธอร์แลนด์ แห่งมหาวิทยาลัยสงขลานครินทร์ วิทยาเขตปัตตานี และสมศักดิ์ บัวทิพย์ นักชีววิทยา ร่วมกับพิพิธภัณฑ์ประวัติธรรมชาติและเครือข่ายเรียนรู้ท้องถิ่น คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี ได้ค้นพบทากทะเล (slug) ชนิดใหม่ของโลก ที่ป่าชายเลนที่อ่าวปากพนัง จังหวัดนครศรีธรรมราช ในปี พ.ศ. 2552 จัดอยู่ในไฟลัม Mollusca ชั้น Gastropoda วงศ์ไอ้เท่ง (Aitengidae) ชื่อ Aiteng ater หรือ “ไอ้เท่ง” ตีพิมพ์ใน The Raffle Bulletin of Zoology เมื่อ 31 สิงหาคม พ.ศ. 2552
ชื่อแสดงคุณลักษณะ "เอเทอร์ (ater)" มาจากภาษาละติน หมายถึง "สีดำ" โดยอ้างถึงสีของ"ไอ้เท่ง"ที่ปรากฏเมื่ออยู่บนผิวโคลนของป่าชายเลน
การแพร่กระจายและถิ่นกำเนิด.
ถิ่นกำเนิดของ "ไอ้เท่ง (A. ater)" อยู่ประเทศไทย ซึ่งพบต้นแบบทางชีววิทยา ที่พิกัดภูมิศาสตร์: 8 ° 29'18 "N, 100 ° 10'55" E อำเภอปากพนัง (บริเวณอ่าวปากพนัง ในอ่าวไทย)
ลักษณะทางชีววิทยา.
ขนาดของลำตัว 8–12 มม. อาจยาวได้ถึง 17 มม. รูปร่างของลำตัวยาว แต่กว้างกว่าเมื่อเทียบกับทากทั่วไป สีของทาก"ไอ้เท่ง"มีตั้งแต่สีเทาไปจนถึงสีดำ สามารถสังเกตเห็นดวงตาขนาดใหญ่ ไม่มีก้านตา อยู่สองข้างของส่วนหัวได้ชัดเจนจากภายนอกหัว และเป็นส่วนที่ไม่มีสี 
"ไอ้เท่ง (A. ater)" มีการผสมกันของลักษณะทางสัณฐานวิทยาที่ผิดปกติ ได้แก่
"ไอ้เท่ง (A. ater)" ไม่มีลักษณะของ acochlidian หลายประการ ได้แก่
"ไอ้เท่ง (A. ater)" มี ตีน (notum) ซึ่งมีขอบที่หดขยายขนาดได้ การที่ไม่มีโหนกภายใน (visceral hump) ที่ช่วยหดหัว "ไอ้เท่ง (A. ater)" สามารถดึงหัวกลับมาและคลุมอยู่ใต้ส่วนหน้าของ "ตีน" ได้
นิเวศวิทยา.
"ไอ้เท่ง (A. ater)" เป็นสัตว์สะเทินน้ำสะเทินบกชนิดหนึ่งซึ่งอาศัยอยู่ในป่าชายเลนที่เป็นดินโคลน และเป็นพื้นที่ที่ได้รับอิทธิพลจากน้ำขึ้น-น้ำลง (เขตน้ำขึ้นน้ำลง) สามารถดำรงชีวิตอยู่ได้ทั้งบนบก (โดยการขับเมือกหุ้มร่างกายเพื่อรักษาความชุ่มชื้น และในน้ำ ทนต่อน้ำกร่อยและน้ำทะเลได้ ความพิเศษของการเป็นสัตว์สะเทินน้ำสะเทินบกพบได้น้อยมากในทากทะเลชนิดอื่น ๆ ในปัจจุบัน แต่ไม่มีข้อสังเกตว่า"ไอ้เท่ง"อาศัยบนบกได้อย่างแท้จริง
"ไอ้เท่ง" เป็นสัตว์กินแมลง โดยเฉพาะแมลงในระยะดักแด้ ในห้องปฏิบัติการพบว่ากิน ดักแด้ของด้วง (Coleoptera), ดักแด้ของผีเสื้อ Lepidoptera, ตัวโม่งของ ยุง และ ตัวอ่อนของ มด 
ภายในตัวของ"ไอ้เท่ง"มักพบว่ามีปรสิต ยาวสีขาว แต่ยังไม่ได้รับการศึกษาอย่างละเอียด ซึ่ง "ปรสิต" ดังกล่าวใน "Aiteng ater" อาจเป็นขวาก (spicules) ภายในลำตัว เนื่องจากการมีการยืนยันการพบ "ขวาก" ในตัวอย่างสปีชีส์หนี่งใน Aitengidae ที่ยังไม่ได้การระบุสายพันธุ์จากญี่ปุ่น